গত কিছুদিন ধরে মিয়ানমারের সেনাবাহিনী সেদেশের রাখাইন রাজ্যে রোহিঙ্গা মুসলিমদের ওপর হত্যাযজ্ঞ চালাচ্ছে। পুড়িয়ে দিচ্ছে তাদের বাড়িঘর। হাজার হাজার রোহিঙ্গা মুসলিম আশ্রয়ের জন্য হাজির হচ্ছে বাংলাদেশ সীমান্তে। জাতিসংঘ শরণার্থী বিষয়ক হাইকমিশনের (ইউএনএইচসিআর) হিসেব মতে ইতিমধ্যে ৫৮ হাজারের বেশি রোহিঙ্গা বাংলাদেশে ঢুকেছে। রাখাইনে রোহিঙ্গা নির্যাতন ঘটনায় বাংলাদেশে আশ্রয় নেয়া লোকজনের মধ্যে অনেকেই গুলিবিদ্ধ আহত। তাদের মধ্যে দুজন চট্টগ্রাম হাসপাতালে মারা গেছে। আরো অনেক গুলিবিদ্ধ রোহিঙ্গা হাসপাতালে ভর্তি হয়েছে।